钦定古今图书集成/明伦汇编/氏族典/第004卷 > 《汉王符潜夫论》 > 《志氏姓》
## 钦定古今图书集成/明伦汇编/氏族典/第004卷 > 《汉王符潜夫论》 > 《志氏姓》

昔者，圣王观象于乾坤，考度于神明，探命历之去就，
省群后之德业，而赐姓命氏，因彰德功，传称氏之彻
官，百王公之子弟千世能听其官者，而物赐之姓，是
谓“百姓，姓有彻品。”〈缺〉于至，谓之千品。昔尧赐契姓姬，
赐禹姓姒，氏曰“有夏”；伯夷为姜，氏曰有吕。下及三代，
官有世功，则有官族，邑亦如之。后世微末，因是以为
姓，则不能改也。故或传本姓，或氏号邑谥，或氏于爵，
或氏于志。若夫五帝、三王之世，所谓号也；文、武、昭、景、
成、宣、戴、桓，所谓谥也；齐、鲁、吴、楚、秦、晋、燕、赵，所谓国也；
王氏、侯氏，王孙、公孙，所谓爵也；“司马、司徒、中行、下军”，
所谓官也；“伯有、孟孙、子服、叔子”，所谓字也；“巫氏、匠氏、
陶氏”，所谓事也；“东门、西门、南宫、东郭、北郭”，所谓居也。
“三乌、五鹿、青牛、白马”，所谓志也。凡厥姓氏，皆出属而
不可胜纪也。

“卫侯灭邢，昭公娶同姓”，言皆同祖也。近古以来，则不
必然。古之赐姓，大谛可用，其馀则难。周室衰微，吴、楚
僭号，下历七国，咸各称王。故王氏、王孙氏、公孙氏及
谥氏官，国自有之，千八百国，谥官万数，故元不可同
也。故孙氏者，或王孙之班也，或诸孙之班也，故同祖
而异姓，有同姓而异祖，亦有杂错变而相入，或从母
姓，或避怨仇。夫吹律定姓，唯圣能之。今民散久，鲜克
达音律。天主尊正其祖，故且略纪显者以待士合葺
损焉。〈此处原本恐有讹字〉

伏羲，姓风，其后封任、宿、须胊、颛臾四国，实司太皞与
有济之祀，且为东蒙主。鲁僖主母成风，盖须胊之女
也。季氏欲伐颛臾，而孔子讥之。炎帝苗胄，四岳伯夷，
为尧典礼，“折民维刑”，以封申。吕裔生尚，为文王师，克
殷而封之齐，或封许、向，或封于纪，或封于申城，在南
阳宛北序山之下。故《诗》云：“亹亹申伯”，王荐之事，于邑
于谢，南国为式。宛西三十里有吕望。许，在颍川，今许
县是也。姜戎居伊、洛之间，晋惠公徙置陆浑州。薄、甘、
戏、露帖及齐之国。氏高氏、襄隰氏、士氏、强氏、东郭氏、
雍门氏、子雅氏、子尾氏、子襄氏、子渊氏、子乾氏、公旗
氏、翰公氏、贺氏、卢氏，皆姜姓也。

黄帝之子二十五人，班为十二姬，“酉祁己、滕、葴、任、荀、
僖、姞嬛依”是也。当春秋晋有祁奚，举子荐仇，以忠直
著，莒子，姓己氏。夏之兴，有任奚，为夏车正，以封于薛，
后迁于邾。其嗣仲虺，居薛，为汤左相，王季之妃。大任，
及谢、章、昌、采、祝、结、泉、卑、遇、狂大氏，皆任姓也。台氏女
为后稷元妃，繁育周先，姞氏封于燕。及郑文公有贱
妾燕姞，梦神与之兰，曰：“余为伯儵，余而祖也。”以是有
国香人服媚。及文公见姞，赐兰而御之。姞言其梦，且
曰：“妾不才，幸而有子，将不信，敢征兰乎？”公曰：“诺。”遂生
穆公。姞氏之别有阚尹、蔡光、鲁雍、断、密须氏。及汉河
东有郅都，汝南有郅君章，姓音与古姞同，而书其字
异，二人皆著名当世。

少皞氏之世衰，而九黎乱德，颛顼受之，乃命南正重
司天以属神，命火正黎司地以属民，使复旧常，无相
侵渎，是谓绝地。天通夫黎，颛顼氏裔子吴回也，为高
辛氏火正，淳燿天明地德，光四海也，故名祝融。后三
苗复九黎之德。尧继重黎之后，不忘旧者，羲伯复治
之，故重黎氏世序天地，别其分主，以历三代，而封于
程。其在周世，为宣王大司马，夸美王，谓尹氏，命程伯
休父。其后失守适晋，为司马迁，自谓其后“祝融之孙
分为八姓：己、秃、彭、姜、妘、曹、斯、莘。”己姓之嗣飂叔安，其
裔子曰董父，实甚好龙，能求其嗜欲以饮食之，龙多
归焉。乃学扰龙以事帝舜，赐姓曰董，氏曰豢龙，封诸
朡川。朡夷、彭姓、豕韦，皆能驯龙者也。“豢龙逄以忠谏，
桀杀之。凡因祝融之子孙，己姓之班昆吾、籍扈、温、董，
秃姓朡夷豢龙，则夏灭之。祖姓彭、祖豕韦诸稽，则商
灭之；姜姓会人，则灭之。妘姓之后，封于鄢，会路偪阳
鄢，取仲任为妻。贪冒爱吝，蔑贤简能，是用亡邦。”会在
河、伊之间，其君骄贪啬俭，灭爵损禄，群臣卑让，上下
不临，诗人忧之，故作《羔裘》，闵其痛悼也。《匪风》，冀君先
教也。会仲不悟，重氏伐之，上下不能相使，禁罚不行，
遂以见亡。潞子婴儿娶晋成公姊为夫人，酆舒为政
而虐之，晋伯宗怒，遂伐灭潞。荀罃武子伐灭偪阳，胄

伯霜、仲雪、叔熊、季𬘓。𬘓嗣为刑子，或封于夔，或封于
越，夔子不祀，祝融、粥熊。楚伐灭公族，有“楚季氏、列宗
氏、斗强氏、艮臣氏、耆氏、门氏、侯氏、季融氏、仲熊氏、子
季氏、阳氏、无钧氏、𫇭氏、善氏、阳氏、昭氏、景氏、严氏、婴
齐氏、来氏、来纤氏、即氏、申氏。”訋氏、沈氏、贺氏、减氏、吉
白氏、伍氏、沈瀸氏、馀推氏、公建氏、子南氏、子庚氏、子
午氏、西氏、王孙田、公氏、舒坚氏、鲁阳氏、黑肱氏，皆𦬒
姓也。

楚季者，王子敖之曾孙也。“蚠冒主𫇭章”者，王子无钧
也。“令尹孙叔敖”者，𫇭章之子也。“左司马戌”者，庄王之
曾孙也。“叶公诸梁”者，戌之第三弟也。楚大夫申尤畏
者，又氏文氏。初，纣有苏氏，以妲己女而亡殷。周武王
时，有苏忿生，为司寇而封温，其后洛邑有苏秦。高阳
氏之世，有才子八人，苍舒、𬯎敳、梼戭、大临、尨降、庭坚、
仲容、叔达，天下之人谓之“八凯。”后嗣有皋陶，事舜，舜
曰皋陶。蛮夷猾夏，寇贼奸宄，女作士，其子伯翳，能议
百姓，以佐舜、禹，扰驯鸟兽。舜赐姓嬴。后有仲衍，《鸟体》
人，元为夏帝大戊御嗣。及费仲。生恶来、季胜。武王伐
纣，并杀恶来。季胜之后有造父，以善御事周穆王。穆
王游西海，忘归，于是徐偃作乱。造父御一日千里以
征之，王封造父于赵城，因以为氏。其后失守，至于赵。
夙仕晋卿大夫，十一世而为列侯，五世而为武灵王，
五世亡。赵恭叔氏、邯郸氏、訾辱氏、婴齐氏、楼季氏、卢
氏、原氏皆赵嬴姓也。恶来后有非子，以善畜周孝封
之于秦，《世地理》以为西陲大夫汧秦高是也。其后列
于诸侯，五世而称王，六世而始皇。生于邯郸，故曰“赵
政。”及梁、葛、江、黄、徐、莒、蓼、六英，皆皋陶之后也。锺离运
掩、菟裘、寻梁、修鱼、白寘、飞廉、密如、东灌，梁时白巴公、
巴公、巴剡、复、蒲，皆嬴姓也。帝尧之后，为陶唐氏。后有
刘累，能畜龙，孔甲赐姓为御龙以更。豕韦之后，至周
为唐杜氏。周衰，有隰叔子，违周难于晋国，生子舆为
李以“正于朝。朝无间官，故氏为士。氏为司空，以正于
国。国无败绩，故氏司空。食采随，故氏随氏。士𫇭之孙
会，佐文襄于诸侯，无恶于卿，以辅成景，军无败政。”为
成率居，傅端刑法，法集训典，国无奸民。晋国之盗，逃
奔于秦，于是晋侯为请冕服于王，王命随、会为卿，是
以受范。卒谥武子。武子文成，晋、荆之盟，降兄弟之国，
使无闲隙，是以受郇、栎。由此帝尧之后，有陶唐氏、刘
氏、御龙氏、唐杜氏、隰氏、士氏、季氏、司空氏、赵氏、范氏、
郇氏、栎氏、嬴氏、冀氏、縠氏、蔷氏、扰氏、㩏氏傅氏、楚氏
令尹建尝问范武子之德于《文子》，文子对曰：“夫子之
家事治言于晋国，竭情无私，其祝史陈信不愧，其家
事无猜，其祝史不祈。”建归，以告康王曰：“神人无怨，宜
夫子之股肱五君以为诸侯主也。”故刘氏自唐以下，
汉以上，德著于世，莫若范会之最盛也，斯亦有修己
安人之功矣。武王克殷，而封尧之后于《祝》也。〈㩏《字典》不载。〉
帝舜姓虞，又为姚居妫。武王克殷，而封妫满于陈，是
为胡公。陈哀氏、舀氏、咸氏、庆氏、夏氏、宗氏、来氏、仪氏、
司徒氏、司城氏，皆妫姓也。厉公孺子完奔齐，桓公说
之，以为工正，其子孙大得民心，遂夺君而自立，是为
威王。五世而亡，齐人谓“陈田”矣。汉高祖徙诸田关中，
而有第一至第八氏，丞相田千秋、司直田仁及杜阳
田先。砀田先，皆陈后也。武帝赐千秋乘小车入殿，故
世谓之“车丞相。”及莽自谓本田安之后，以王家故更
氏云。莽之行诈，实以田常之风。敬仲之后又有皮氏、
占氏、沮氏、与氏、献氏、子氏、鞅氏、梧氏、坊氏、高氏、芒氏、
禽氏。

帝乙元子、微子开，纣之庶兄也，武王封之于宋，今之
睢阳是也。“宋孔氏、祝其氏、韩献氏，季老男氏臣。”经
氏、“事父氏、皇甫氏、华氏、鱼氏，而董氏、艾岁氏、鸠夷氏
也。野氏、越椒氏、完氏、怀氏、不弟氏、冀氏、牛氏、月城氏、
罔氏、近氏、止氏、朝氏、教氏。”右归氏三㐾氏、“王夫氏、宜
氏、征氏、郑氏、目夷氏、鳞氏、臧氏、虺氏、沙氏、黑氏、围龟
氏、既氏、据氏、砖氏、己氏、成氏、边氏、戎氏、买氏、尾氏、桓
氏、戴氏、向氏、司马氏，皆子姓也。”闵公子弗父何生宋
父，宋父生世子，世子生正考父，正考父生孔父嘉，孔
父嘉生子木金父，木金父降为士，或曰灭于宋。金父
生祁父，祁父生防叔，防叔为华氏所偪，出奔鲁，为防
犬夫，故曰防叔。防叔生伯夏，伯夏叔梁纥，为鄹大夫，
故曰鄹叔。纥生孔子，周灵王之太子晋。幼有成德，聪
明博达，温恭敦敏。谷、雒水斗，将毁王宫，欲壅之。太子
晋谏，以为不顺天心，不若修政。晋平公使叔誉聘于
周，见太子，与之言，五称而三穷，逡巡而退，归告平公
曰：“太子晋行年十取，而誉，弗能与言，君请事之。”平公
遣师旷见太子晋，太子晋与言，师旷服德，深相结也。
乃问旷曰：“吾闻太师能知人年之长短。”师旷对曰：“女
色赤白，女声清汗火色不寿。”晋曰：“然。吾后三年将上
宾于帝，女慎无言，殃将及女。”其后三年而太子死。孔
子闻之曰：“惜夫杀吾君也。”世人以其豫示去期，故传
称王子乔，仙仙之后。其嗣避周难于晋，家于平阳。田氏、王氏，其后子孙世喜养性神仙之术。鲁之公族，有
蟜氏、后氏、众氏、臧氏、施氏、孟氏、仲孙氏、服氏、公山氏、
南宫氏、叔孙氏、叔伸氏、子我氏、子士氏、季氏、公鉏氏、
公巫氏、公之氏、子干氏、华氏、子言氏、子𩧺氏、子雅氏、
子阳氏、东门氏、公折氏、公石氏、叔氏、子家氏、“荣氏、展
氏、乙氏，皆鲁姬姓也。卫之公族石氏、世叔氏、孙氏、甯
氏、子齐氏、司徒氏、公文氏、折龟氏、公叔氏、公南氏、公
上氏、公孟氏”，将者，亦尝在权宠，为贵臣，及留侯张良，
韩公族，姬姓也。秦始皇灭韩，良弟死不葬。良散家赀
千万，为韩报仇，击始皇于博浪沙中，误椎副车。秦索
贼急，良乃变姓为张，匿于下邳，遇神仙黄石公，遗之
《兵法》。及沛公之起也，良往属焉。沛公使与韩信略定
韩地，立横阳君城为韩王，而拜良为韩信。都者，司徒
也。俗前音不正曰信都，或曰司徒，或胜屠，然其本共
一司徒耳。后作传者不知信都何因，强妄生意，以为
此乃代王为信都也。凡桓叔之后有韩氏、言氏、婴氏、
祸馀氏、公族氏、张氏，此皆韩后姬姓也。昔周宣王亦
有韩侯，其国也近燕，故《诗》云：“普彼韩城，燕师所完。”其
后韩西亦姓韩，为卫满所伐，迁居海中。毕公高与周
同姓，封于毕，因为氏。周公之薨也，高继职焉。其后子
孙失守为庶世，及毕万佐晋。献公十六年，使赵夙御
戎，毕万为右，以灭耿，灭魏，封万，今之河北县是也。魏
颗又氏令狐，自万后九世为魏文侯，文侯孙罃为魏
惠王，五世而亡。毕阳之孙豫让事智伯，智伯国士待
之，豫让亦以见知之恩报智伯，天下纪其义。魏氏、令
狐氏、不雨氏、业大夫氏、伯夏氏、魏强氏、豫氏，皆毕氏，
本姬姓也。周厉王之子友封于郑，郑恭叔之后为公
文氏、轩氏、军氏、子强氏、强梁氏、卷氏、会氏、雅氏、孔氏、
赵阳田章氏、孤氏、王孙氏、史龟氏、危氏、羌宪氏、邃氏，
皆卫姬姓也。晋之公族郄氏又班为吕郄芮，又从邑
氏为冀。后有吕锜，号驹伯。郄仇食采于苦，号苦成叔。
郄至食采于温，号曰温季，各以为氏。郄氏之班有州
氏、祁氏。伯宗以直见杀，其子州黎奔楚，又以郄宛直
而和，故为子常所妒，受诛其子。噽奔吴为太宰，惩祖
祢之行仍正直遇祸也，乃为谄谀而亡吴。凡郄氏之
班，有冀氏、吕氏、苦成氏、温氏、伯氏。靖侯之孙栾宾，及
富氏、游氏、贾氏、狐氏、羊舌氏、季夙氏、籍氏，及襄公之
孙孙黡，皆晋姬姓也。晋穆侯生桓叔，桓叔生韩万，传
晋大夫，十世而为韩武侯，五世为韩惠王，五世而亡
国。襄王之孽孙信，俗人谓之韩信都。高祖以信为韩
王孙，以信为韩王，后徙王代，为匈奴所攻，自降之。汉
遣柴将军击之，斩信于参合，信妻子亡入匈奴中。至
景帝，信子颓当及孙赤来降。汉封颓当为弓高侯，赤
为襄城侯。及韩嫣，武帝时为侍中，贵幸无比。案道侯
韩说、前将军韩鲁，皆显于汉，子孙各随时帝，分阳陵、
茂陵、杜陵及汉阳、金城诸韩，皆其后也。信子孙馀留
匈奴，中驷氏、丰将氏、国氏、然氏、孔氏、羽氏、良氏、大李
氏，十族之祖，穆公之子也，各以字为姓，及伯有氏、马
师氏、褚师氏，皆郑姬姓也。〈㐾《字典》不载〉
“泰伯君吴，端垂衣裳，以洽《周礼》。仲雍嗣立，断发文身，
倮以为饰。武王克殷，分封其后于吴，令大赐北吴。季
札居延州来，故氏。延陵季子，阖闾之弟夫概王奔楚
堂谿，因以为氏。”此皆姬姓也。

郑大夫。有冯简子。后韩有冯亭，为上党守，嫁祸于赵，
以致长平之变。秦有将军冯劫，与李斯俱诛；有冯唐，
与文帝论将帅。后有冯奉世，上党人也，位至将军。女
为元帝昭仪，因家于京师。其孙衍，字敬通，笃学重义，
诸儒号之曰“德行雍雍。”冯敬通著书数十篇，孝章皇
帝爱重其文。晋大夫郇息，事献公，后世将中军，故氏
中行，食采于智。智果谏智伯而不见听，乃别族于太
史，为辅氏。晋大夫孙伯黡，实司典籍，故姓籍氏。辛有
二子，董之，故氏董氏。《诗颂》宣王始有张仲孝友。至春
秋时，宋有张白蔑实。唯晋张侯、张老，实为大家。张孟
谈，相赵襄子，以灭智伯，遂逃功赏，耕于肙山。后魏有
张仪、张丑，至汉，张姓滋多。常山王张耳，梁人。丞相张
苍，阳武人也。东阳侯张相如、御史大夫张汤，增定律
令，以防奸恶，有利于民，又好荐贤达士，故受福祐。子
安世为车骑将军，封富平侯，敦仁俭约，矜遂权而好
阴德，是以子孙昌炽，世有贤裔，更封武始遭王莽乱，
享国不绝，家凡四于世，著《忠孝行义》。前有丞相张禹，
御史大夫张忠，后有太尉张酺，汝南人；太傅张禹，赵
国人。司邑闾里，无不有张者。河东解邑有张城，有西
张城，岂晋张之祖所出邪？优性舒唐，鸠舒龙，舒其止
龙。𨞋《深参会》，“六院筑高国。”〈此一行原本恐有讹〉
庆，姓樊尹骆，　　嫚姓邓优　　归，姓胡有何
藏，姓滑齐　　　掎，姓栖疏，　　卸，姓著番汤
万姓饶。〈缺〉杀　　隗，姓“赤狄。”　　媨姓白狄，
此皆大吉之姓。齐有鲍叔，世为卿大夫。晋有鲍癸。汉
有鲍宣，累世忠直。汉名臣。汉郦上为使者，弟商为将
军。今高阳诸郦为著姓。昔仲山甫亦姓樊，谥穆仲，封

邓城。春秋时，楚文王灭邓。至汉有邓通、邓广。后汉新
野禹，以佐命元功，封高密侯。孙太后天性慈仁严明，
约敕诸家莫得权。东师清净，若无贵戚，勤思忧民，昼
夜不怠。是以遭羌兵叛，大水饥馈，而能复之，整平丰
穰。太后崩后，群奸相参，竞加谮润，破坏邓反，人今痛
之。鲁昭公母家姓归氏，汉有隗嚣季孟短，即大戎氏，
其先本出黄帝，及徐氏、萧氏、索氏、长勺氏、陶氏、繁氏、
骑氏、饥氏、樊氏、荼氏，皆殷氏旧姓也。汉兴，相国萧何
封酂侯，本沛人，今长陵萧其后也。前将军萧望之，东
海杜陵萧其后也。御史大夫有繁延寿，南陵襄阳人
也；杜陵新丰繁其后也。周氏、邵氏、荣氏、毕氏、单氏、尹
氏、锱氏、富氏、巩氏、苌氏，此皆周室之世公卿家也。周、
召者，周公、邵公之庶子，食二公之采，以为王吏，故世
有周公、邵公之不绝也。尹者，本官名也，若宋有太师，
楚有令尹、左尹矣。尹吉甫相宣王，著大功绩。《诗》云：“尹
氏大师，维周之底也。”单穆公、襄公、颀公、靖公世有明
德次圣之才，故叔向美之，以后必繁。昌。苦城，城名也，
在盐池东北，后人书之，或为枯。齐人闻其音则书之
曰“车炖煌”，见其字呼之曰车城。其在汉阳者，不喜“枯”
“苦”之字，则更书之曰古城氏。堂谿，谿，谷名也，在汝南
西平。禹字子启者，启开之字也。前人书堂谿误作“启”，
后人变之，则又作“开。”古漆雕开、公冶长，前人书雕从
《易》，泊作周，书治汉误作“蠹”，后人又传作“古”，或复分为
古氏、成氏、常氏、开氏、公氏、冶氏、梁氏、周氏，此数氏者，
皆本同末异。凡姓之离合变分，固多此类，可以一况，
难胜载也。《易》曰：“君子以类族辨物，多识前言往行，以
蓄其德，学以聚之，问以辨之。”故略《观世记》，采经书，依
国士及有明文，以赞贤圣之后，班族类之祖，言氏姓
之出，序此假意二篇，以贻后贤也。